
Nr. 2.063 din 22 aprilie 2025
REFERAT DE APROBARE

la proiectul de hotărâre privind aprobarea Regulamentului privind funcționarea și exploatarea stațiilor de încărcare a autovehiculelor pentru reducerea emisiilor de gaze cu efect de seră în transporturi prin promovarea infrastructurii pentru vehiculele de transport rutier nepoluant din punct de vedere energetic, în comuna Vulcana-Băi
Art. 29 din Legea nr. 24/2000 privind normele de tehnică legislativă pentru elaborarea actelor normative prevede că proiectele de acte normative trebuie însoţite de următoarele documente de motivare: 

a) expuneri de motive - în cazul proiectelor de legi şi al propunerilor legislative; 

b) note de fundamentare - în cazul ordonanţelor şi al hotărârilor Guvernului; ordonanţele care trebuie supuse aprobării Parlamentului, potrivit legii de abilitare, precum şi ordonanţele de urgenţă se transmit Parlamentului însoţite de expunerea de motive la proiectul legii de aprobare a acestora; 

c) referate de aprobare - pentru celelalte acte normative.

Rezultă că, pentru proiectele de hotărâre ale consiliului local, referatul de aprobare constituie instrumentul de prezentare şi motivare ale noilor reglementări propuse.
Am iniţiat un proiect de hotărâre, calitate acordată de prevederile  art. 33 din Legea nr. 393/2004 privind Statutul aleşilor locali, cu modificările şi completările ulterioare, raportate la cele ale art. 136 alin. (2), alin. (3) și alin. (8) lit. a) din Ordonanţa de urgenţă nr. 57/2019 privind Codul administrativ, având ca reglementare adoptarea Regulamentului privind funcționarea și exploatarea stațiilor de încărcare a autovehiculelor pentru reducerea emisiilor de gaze cu efect de seră în transporturi prin promovarea infrastructurii pentru vehiculele de transport rutier nepoluant din punct de vedere energetic, în comuna Vulcana-Băi.
Sediul materiei privind această capacitate a Consiliului Local îl reprezintă:

a) art. 1 alin. (2),  art. 95 alin.(2), art.96, art. 98, art. 105 alin.(1) art. 129 alin. (1), alin. (2) lit. c)  și lit. d) coroborat cu alin. (6) și alin. (7)  lit. g) și alin. (14) , art. 240 și art. 243 alin. (1) lit. a) din Ordonanța de urgență a Guvernului nr. 57/2019 privind Codul administrativ, cu modificările și completările ulterioare;

b) Legii nr. 34/2017 privind instalarea infrastructurii de combustibili alternativi, cu modificările și completările ulterioare;

c) Ordonanței de Guvern nr. 43/1997 privind drumurilor, republicată, cu modificările și completările ulterioare;

d) Ordonanței de Urgență a Guvernului nr. 195/2002 privind circulația pe drumurile publice, republicată, cu modificările şi completările ulterioare;

e) Ordonanței de Urgență a Guvernului nr. 195/2005 privind protecția mediului, aprobată prin Legea nr.265/2006,  cu modificările și completările ulterioare;

f) Legii nr. 227/2015 privind Codul fiscal, cu modificările și completările ulterioare;

g) Legii Poliției Locale nr. 155/2010, cu modificările și completările ulterioare;

h) Ordonanței de Guvern nr. 71/2002 privind organizarea și funcționarea serviciilor publice de administrare a domeniului public și privat de interes local, cu modificările și completările ulterioare;

i) Ordonanței de Guvern nr. 2/2001 privind regimul juridic al contravențiilor, cu modificările și completările ulterioare.

în temeiul art. 139  alin. (1) și alin. (3) lit. i), coroborat cu art. 196 alin. (1) lit. a) din  Ordonanța de urgență nr. 57/2019 privind Codul administrativ, cu modificările și completările ulterioare,
Regulamentului privind funcționarea și exploatarea stațiilor de încărcare a autovehiculelor pentru reducerea emisiilor de gaze cu efect de seră în transporturi prin promovarea infrastructurii pentru vehiculele de transport rutier nepoluant din punct de vedere energetic, în comuna Vulcana-Băi are ca obiectiv principal crearea unei infrastructuri robuste și prietenoase pentru vehiculele electrice, încurajând astfel tranziția către mobilitatea sustenabilă și reducerea emisiilor de gaze cu efect de seră.

Prin acest regulament vom consolida poziția colectivității noastre în ceea ce privește dezvoltarea durabilă și vom contribui la construirea unei societăți mai curate și mai verzi pentru generațiile viitoare.
Proiectul de hotărâre urmează procedura prevăzută de art. 136 alin. (8) lit. b) din Ordonanţa de urgenţă nr. 57/2019 privind Codul administrativ, fiind depus la compartimentele de specialitate  din aparatul de specialitate al primarului comunei, în vederea întocmirii raportului compartimentului de resort şi la Comisia de specialitate pentru administrarea domeniului public i privat al comunei,

Faţă de cele ce preced, ţinând seama de importanţa sa, vă rog să analizaţi şi să hotărâţi asupra proiectului Hotărârii Consiliului Local privind aprobarea Regulamentului privind funcționarea și exploatarea stațiilor de încărcare a autovehiculelor pentru reducerea emisiilor de gaze cu efect de seră în transporturi prin promovarea infrastructurii pentru vehiculele de transport rutier nepoluant din punct de vedere energetic, în comuna Vulcana-Băi, proiect care dovedeşte capacitatea efectivă de a soluţiona şi de a gestiona, în numele şi în interesul colectivităţii locale pe care o reprezentăm, treburile publice, în condiţiile legii.
Anticipând solicitudinea dumneavoastră, vă mulțumesc și vă rog să primiți, stimați consilieri locali, expresia considerației mele,

